ПРЕДПРИЯТИЕ ЗА ПРОИЗВОДСТВО НА БОИ И ДЕКОРАТИВНИ МАЗИЛКИ **MP**

Сборник от технически карти на линия „**СПЕЦИАЛНИ ПРОДУКТИ**”

ДАТА НА АКТУАЛИЗИРАНЕ: 18 ДЕКЕМВРИ 2006 Г.

|  |
| --- |
| **ТЕХНИЧЕСКА КАРТА НА АРТ. 0207**  **CRILPAV (КРИЛПАВ)** |

**Акрилна боя на водна основа, противопрашна, антикарбонизационна, за полагане върху подове и стени**

ХАРАКТЕРИСТИКИ:

Продуктът представлява боя на основата на акрилни смоли във водна дисперсия, титаниев диоксид, минерални пълнежи и добавки, способствуващи за подобряването на характеристиките, свързани с намаляването на вътрешното напрежение и обработваемостта на продукта. Благодарение на специфичния вид и на количеството на използуваното свързващо вещество, **CRILPAV** притежава отлична способност за сцепление с всички порьозни и поглъщащи носещи основи, което се отнася най-вече за бетона. **CRILPAV** придава на циментовата повърхност, върху която се нанася, добри антикарбонизационни качества, образувайки непрекъснат и устойчив филм.

Поради тези си характеристики **CRILPAV** може да бъде използуван също и като защитно противопрахово покритие за външно и вътрешно приложение върху повърхности, по които се преминава, както и върху стени, в случаите, когато не се изискват специални качества на устойчивост на изтриване и износване, типични за двукомпонентните подови покрития.

ОБЛАСТИ НА ИЗПОЛЗВАНЕ:

**CRILPAV** може да се използува, след предварителна подготовка на носещата основа, върху нови повърхности или върху такива вече покрити с еднокомпонентни продукти, стига последните да са плътни и добре прилепнали към носещата основа, като противопрахово средство за обработване и оцветяване на подове в битови помещения от цимент, асфалт и дърво – за вътрешно и външно приложение, както и подове на спортни конструкции, където не се изисква особена устойчивост и здравина, защитни покрития от етернит, стени от бетон, мазилка, фиброцимент, железобетон и циментови конструктивни елементи (изделия).

Като се имат предвид характеристиките му, **CRILPAV** не е подходящ за използуване върху повърхности, при които има наличие на остатъчна или повторно избила влага, както и върху такива обработени с двукомпонентни смоли или имащи остатъци от силикони, масла и мазнини.

НАЧИН НА ПРИЛАГАНЕ:

**Върху нови подове или стени**: върху нови, идеално сухи и отлежали повърхности се полага една ръка от PRIMER A, праймер на водна основа, разреден 1 – ¾, в зависимост от степента на поглъщане на повърхността. След това се нанася една първа ръка от **CRILPAV**, разреден до 10 % с вода и след като тя изсъхне се нанася следващата ръка от продукта, по такъв начин, че да се постигне отлично покриване.

**Върху стари повърхности**: върху стари небоядисани повърхности е необходимо да се отстранят евентуалните незакрепени участъци и след това се възстанови повърхността като се положи RESINPOL, праймер на разтвор, нанасяйки една или повече ръце, докато се постигне здрава и плътна повърхнина. Нанася се една първа ръка от **CRILPAV**, разреден до 10 % с вода и след като тя изсъхне се нанася следващата ръка от продукта, по такъв начин, че да се постигне отлично покриване.

Върху повърхности с наличие на стари бои е необходимо да се извърши измиване с вода с цел да се отстранят евентуалните слабо закрепени участъци, като след изсъхването на повърхността се процедира по гореописания начин.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят повърхностите от силен дъжд през времето, необходимо за пълното изсъхване на продукта.**
* **В случай на полагане върху подове, пълната устойчивост на вървене отгоре се достига след поне 48 часа от нанасянето на продукта.**
* **Да се осигури такъв начин на изпълнение на работата, така че да се гарантира непрекъснатост на операцията до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Имайки превид разнообразните и сложни случаи на нуждата от намеса, в случай на необходимост, трябва да се търси помощта на нашата техническа сервизна служба.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно – за 2 часа, в дълбочина – за 24 часа.

**РАЗХОДНА НОРМА:** около 0.100 – 0.120 l/m2 за ръка

**СПЕЦИФИЧНО ТЕГЛО:** 1.250 ± 0.05 kg/l

**СУХ ОСТАТЪК ПРИ 105 ºС:** 58 % ± 1 %

**РАЗМЕР НА ИНЕРТНИТЕ**

**МАТЕРИАЛИ (ПЪЛНИТЕЛИ):** максималендиаметър – 100 микрона

**УСТОЙЧИВОСТ НА ИЗТРИВАНЕ:** клас 1 в съответствие с EN 13300

**pH:** 8

**V. O.C.**

**(органични летливи съставки):** общо количестволетливи органични разтворители – около 60 ± 10 g/l

**СЪХРАНЕНИЕ:** 12 месеца

**ВИД НА ИЗСЪХНАЛИЯ ФИЛМ:** гладък и сатенен

**РАЗРЕДИТЕЛ (за сухия продукт):** вода

**ОПАКОВКА:** 14 l и 4l

**ЦВЕТОВЕ:** **“I Сolori del Colore”** 210 цвята,**“NCS – Moodscapes”** 976 цвята

**Класификация в съответствие със Законодателно постановление No 161 от 27.03.2006 г.:**

с) бои за външни стени с минерална носеща основа;

Гранични стойности на емисии от органични летливи съставки (C.O.V.) в g/l:

от 01.01.2007 г. = 75 g/l

от 01.01.2010 г. = 40 g/l

Максимална стойност на емисии от органични летливи съставки (C.O.V.) в продукта:

25 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0207** **CRILPAV** |

Прилагане на **CRILPAV**, акрилна боя на водна основа, противопрашна, антикарбонизационна, притежава отлична способност за сцепление с всички порьозни и поглъщащи носещи основи, образува непрекъснат и устойчив филм; служи за полагане върху нови или вече боядисани с еднокомпонентни продукти повърхности, стига последните да са плътни и добре прилепнали към носещата основа, използува се като противопрахово обработване и оцветяване на подове в битови помещения от цимент, асфалт и дърво – за вътрешно и външно приложение, както и подове на спортни конструкции, където не се изисква особена устойчивост и здравина, защитни покрития от етернит, стени от бетон, мазилка, фиброцимент, железобетон, циментови конструктивни елементи. Нанася се с валяк в две ръце, след предварителна подготовка и почистване на носещата основа, като се избере желания цвят.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica